**ZÁPIS A PODMIENKY PRÍJMANIA DETÍ DO MATERSKEJ ŠKOLY**

**NA ŠKOLSKÝ ROK 2021/2022**

**PODÁVANIE ŽIADOSTI:**

**1) Elektronicky na  webstránke školy od 3.5.2021 do 12.5.2021**

- po vyplnení e-prihlášky je potrebné ju vytlačiť,

- potvrdiť lekárom – zdravotnú spôsobilosť dieťaťa a údaj o povinnom očkovaní (bez tohto potvrdenia žiadosť nebude akceptovaná)

- v prípade, že ide o dieťa so špeciálnymi výchovno-vzdelávacími potrebami, priloží rodič aj vyjadrenie príslušného zariadenia výchovného poradenstva a prevencie a odporúčanie všeobecného lekára pre deti a dorast.

- podpísať oboma zákonnými zástupcami

**Elektronická prihláška umožňuje** aj nahranie skenu rodného listu dieťaťa a tiež skenu občianskeho preukazu rodičov.

**Príslušné dokumenty je môžné poslať aj poštou na adresu:**

 **ZŠ s MŠ M.R.Štefánika, Grösslingová 48, 811 09 Bratislava,** resp. v zalepenej obálke vhoďte do poštovej schránky nachádzajúcej sa vľavo pri vstupe do areálu školy. alebo ich predložíte pri osobnom stretnutí, na ktoré budete vyzvaní e-mailom.

**2)** V prípade, že **nemáte prístup k e-prihláške po dohode so zást. riaditeľky školy pre MŠ si žiadosť môžete prísť vyzdvihnúť osobne do MŠ alebo stiahnuť na webstránke školy, v časti materská škola/dokumenty.**

**Pri osobnom stretnutí je potrebné predložiť:**

**Originál žiadosť** (podpísanú oboma zák. zástupcami) a **originál rodného listu dieťaťa, občiansky preukaz zák. zástupcov dieťaťa, príp. rozhodnutie zo súdu o zverení dieťaťa do osobnej starostlivosti**

**PODMIENKY PRIJÍMANIA DETÍ NA PREDPRIMÁRNE VZDELÁVANIE DO MATERSKEJ ŠKOLY**

V prípade **zvýšeného záujmu zákonných zástupcov o prijatie detí na MŠ Grösslingova 48** (súčasť právneho subjektu ZŠ s MŠ M.R.Štefánika, Grösslingova 48, 811 09 Bratislava), **po prijatí všetkých detí, pre ktoré bude od školského roku 2021/2022 predprimárne vzdelávanie povinné, budú na základe žiadosti zákonného zástupcu (zástupcu zariadenia) do naplnenia kapacity materskej školy prednostne prijaté deti:**

* ktoré **nedovŕšia do 31. 08. 2021 vek 5 rokov** a zákonný zástupca bude žiadať v školskom roku 2021/2022 **o predčasné zaškolenie**, pričom **predloží so žiadosťou aj písomný súhlas príslušného zariadenia výchovného poradenstva a prevencie a dieťa má trvalý pobyt v spádovej ulici,**
* ktoré doposiaľ **nie sú prijaté do inej materskej školy**,
* ktorých **súrodenci navštevujú našu ZŠ alebo MŠ Grösslingova 48**
* **s trvalým pobytom v MČ BA- Staré mesto,**
* **ostatné, v závislosti od voľnej kapacity, podľa veku:**
* deti, ktoré dovŕšia vek 5 rokov,
* deti, ktoré dovŕšia vek 4 roky,
* deti, ktoré dovŕšia vek 3 roky.

V prípade zvýšeného záujmu zákonných zástupcov o prijatie detí do materskej školy, môže riaditeľ materskej školy **za dieťaťa,** ktoré má **povolené individuálne vzdelávanie podľa § 28b ods. 2 písm. a) alebo b) školského zákona, prijať iné dieťa**, ale **len na čas počas individuálneho vzdelávania dieťaťa, ktorému to bolo riaditeľom MŠ povolené rozhodnutím.**

**Rozhodnutie o prijatí/neprijatí dieťaťa bude vydané do 15. júna 2021. Rozhodnutia** **o prijatí/neprijatí** budú posielané buď do **vašej elektronickej schránky** , **ktorej číslo uveďte v prihláške;** ( Zákon o eGovernmente č.305/2013 Z.z. ). **alebo poštou (v prípade inej korešpodenčnej adresy to prosím uveďte v prihláške)**

**Dôležité informácie pre rodičov/ zákonných zástupcov:**

**INFORMÁCIE K "POVINNÉMU PREDPRIMÁRNEMU VZDELÁVANIU PRE 5 ROČNÉ DETI":**

Zákon č. 209/2019 Z. z. dopĺňa a mení zákon č. 245/2008 Z. z. (tzv. školský zákon) a tento zákon 209 upravuje od tohto školského roka povinné predprimárne vzdelávanie.

* Zákonný zástupca ( rodič) **je povinný**podľa § 28a) zákona č. 209/2019 **prihlásiť dieťa na povinné predprimárne vzdelávanie,** ak tak neučiní pôjde podľa  § 5 ods. 16 novely zákona č. 596/2003 Z. z. **o nedbanie o riadne plnenie.**
* Povinné predprimárne vzdelávanie v materskej škole trvá 1 školský rok ( je to posledný školský rok pred vstupom do ZŠ).
* Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu **najmenej  štyri  hodiny denne,** okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.

**Dochádzka do MŠ je pre 5- ročné deti  povinná, to znamená, že rodič bez ospravedlnenia nemôže nechať dieťa doma.**

**Dochádzka dieťaťa do MŠ bude evidovaná:**

* neprítomné môže byť dieťa napríklad z dôvodu choroby, prípadne pre mimoriadne udalosti v rodine
* neprítomnosť, ktorá trvá päť po sebe nasledujúcich vyučovacích dní, ospravedlňuje jeho zákonný zástupca,
* ak bude dieťa dlhšiu dobu neprítomné predloží rodič potvrdenie od lekára
* v čase školských prázdnin sa neprítomnosť dieťaťa nemusí dokladovať.

**Ak zákonný zástupca dieťaťa nedbá o riadne plnenie povinného predprimárneho vzdelávania svojho dieťaťa, a neospravedlní vynechanie viac ako päť dní v mesiaci, oznámi riaditeľka materskej školy túto skutočnosť príslušnému úradu práce sociálnych vecí a rodiny a obci, v ktorej má zákonný zástupca dieťaťa trvalý pobyt.**

**PREDČASNÉ ZAŠKOLENIE DIEŤAŤA MLADŠIEHO AKO 5 ROKOV**

Rodič môže materskú školu **požiadať aj o prijatie na povinné predprimárne vzdelávanie dieťa, ktoré k 31.augustu 2021 nedovŕšilo piaty rok veku** (ide o deti narodené od septembra 2016 a neskôr – ktorým „zle vychádzajú roky“) a **k žiadosti o prijatie** takéhoto dieťaťa je rodič povinný **priložiť aj súhlasné vyjadrenie príslušného zariadenia výchovného poradenstva a prevencie** a **detského lekára.**

**Postup** :
- objednáte sa na vyšetrenie školskej zrelosti v CPPPaP Brnianska 47, 811 04 Staré Mesto, tel. [02/547 755 60](https://www.google.com/search?q=cpppap%20bratislava&oq=CPPP&aqs=chrome.2.69i57j0i457j0i402l2j0l3j69i60.5903j0j7&sourceid=chrome&ie=UTF-8&tbs=lf:1,lf_ui:2&tbm=lcl&sxsrf=ALeKk00vRI5PfOU-dLJC7xxZLvqbNC5QDQ:1617704385718&rflfq=1&num=10&rldimm=16249119764955184493&lqi=ChFjcHBwYXAgYnJhdGlzbGF2YVobCgZjcHBwYXAiEWNwcHBhcCBicmF0aXNsYXZhkgESY2hpbGRfcHN5Y2hvbG9naXN0qgEOEAEqCiIGY3BwcGFwKEQ&ved=2ahUKEwju9ou6sunvAhXJg_0HHf5eBBUQvS4wBXoECAQQLg&rlst=f) o čom informujete materskú školu,

- ak CPPPaP odporučí, aby vaše dieťa bolo prijaté na povinné predškolské vzdelávanie (to znamená, že bude dieťa nadpriemerné vo všetkých oblastiach, aby mohlo preskočiť jeden rok), budete potrebovať aj písomný súhlas všeobecného lekára pre deti a dorast.
**Potrebnú dokumentáciu - písomný súhlas z CPPPaP, písomný súhlas detského lekára a vašu žiadosť o prijatie na povinné predškolské vzdelávanie je potrebné odovzdať materskej škole.**

**Aj po absolvovaní predčasného povinného predškolského vzdelávania je potrebné opätovne absolvovať psychologické vyšetrenie kvôli predčasnému zaškoleniu do základnej školy**

 **Informácie zo školského zákona a vyhlášky o materskej škole**

Od 1. januára 2021 prijímanie detí na predprimárne vzdelávanie do materskej školy upravuje § 59 a § 59a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) a § 3 vyhlášky Ministerstva školstva SR č. 306/2008 Z. z. o materskej škole v znení neskorších predpisov (ďalej len „vyhláška o materskej škole“).

**Školským zákonom** sú ustanovené tzv. **zákonné podmienky prijímania a procesy prijímania**.

Vo **vyhláške o materskej škole** sú upravené podrobnosti o prijímaní detí na adaptačný a diagnostický pobyt a o prijímaní do špeciálnych tried bežnej materskej školy.

**Zo školského zákona** vyplýva:

* **všeobecné prednostné prijímanie** detí, pre ktoré je predprimárne vzdelávanie povinné,
* **prednostné prijímanie** detí,pre ktoré je predprimárne vzdelávanie povinné **do spádovej materskej školy podľa miesta trvalého pobytu dieťaťa,**
* **prednostné prijímanie** detí, pre ktoré je predprimárne vzdelávanie povinné do spádovej materskej školy ak ide o **deti umiestnené v zariadení na základe rozhodnutia súdu,**
* **výnimočné prijatie** dieťa **od dovŕšenia dvoch rokov veku**.

**Podľa § 59 ods. 1 – 3 a 8 – 9 školského zákona:**

*„(1) Na predprimárne vzdelávanie sa prijíma dieťa* ***od troch rokov veku****;* ***výnimočne*** *možno prijať dieťa od dovŕšenia dvoch rokov veku.*

*(2) Na predprimárne vzdelávanie sa* ***prednostne prijímajú deti, pre ktoré je plnenie predprimárneho vzdelávania povinné****,* ***ostatné podmienky prijímania detí určuje riaditeľ materskej školy*** *a zverejní ich na verejne dostupnom mieste*

***3) Dieťa, ktoré navštevuje materskú školu pred dovŕšením veku, od ktorého je predprimárne vzdelávanie povinné, pokračuje v povinnom predprimárnom vzdelávaní v príslušnej materskej škole.*** *Ak sa zákonný zástupca dieťaťa,* ***pre ktoré je predprimárne vzdelávanie povinné,*** *alebo zástupca zariadenia rozhodne,* ***že dieťa prihlási na povinné predprimárne vzdelávanie do inej materskej školy, ako je tá, ktorú navštevovalo pred začiatkom povinného predprimárneho vzdelávania,*** *požiada o nové prijatie v danej materskej škole.*

**Podľa § 59a ods. 1 – 4 školského zákona:**

*„(1)* ***Povinné predprimárne vzdelávanie plní dieťa v materskej škole v obci, v ktorej má trvalý pobyt*** *(ďalej len "spádová materská škola"),* ***ak zákonný zástupca alebo zástupca zariadenia pre dieťa nevyberie inú materskú školu****. Dieťa* ***môže plniť povinné predprimárne vzdelávanie aj v inej ako spádovej materskej škole****, ak ho riaditeľ tejto materskej školy prijme na predprimárne vzdelávanie.*

*(2)* ***Riaditeľ spádovej materskej školy je povinný prednostne prijať na povinné predprimárne vzdelávanie deti s trvalým pobytom v obci a deti umiestnené v zariadení na základe rozhodnutia súdu****.*

*(3)* ***Dieťa môže plniť povinné predprimárne vzdelávanie mimo obce, v ktorej má trvalý pobyt, na základe rozhodnutia riaditeľa materskej školy, do ktorej sa hlási****.* ***Riaditeľ materskej školy, do ktorej bolo dieťa prijaté, oznámi túto skutočnosť riaditeľovi spádovej materskej školy****.*

*(4)* ***Dieťa, ktoré nemá trvalý pobyt v Slovenskej republike, plní povinné predprimárne vzdelávanie v materskej škole, ktorú určí orgán miestnej štátnej správy v školstve****.*

**Podľa § 3 ods. 1 a 2 vyhlášky o materskej škole:**

Dieťa môže byť do MŠ prijaté aj na **adaptačný alebo diagnostický pobyt** :

*1) Z dôvodu ľahšej adaptácie dieťaťa možno prijať dieťa na čas* ***adaptačného pobytu,*** *v ktorom zákonný zástupca privádza dieťa do materskej školy postupne na jednu hodinu, dve a najviac štyri hodiny, spolupracuje s pedagogickými zamestnancami a po prevzatí dieťaťa z materskej školy zabezpečuje riadnu starostlivosť o dieťa. Ak sa dieťa zadaptuje v materskej škole, môže dieťa po dohode zákonného zástupcu s riaditeľom pravidelne navštevovať materskú školu v dohodnutom čase.*

***V rozhodnutí o prijatí dieťaťa môže riaditeľ materskej školy určiť adaptačný pobyt****, ktorý nesmie byť dlhší ako tri mesiace.* ***Pri zníženej adaptačnej schopnosti dieťaťa môže riaditeľ po prerokovaní so zákonným zástupcom rozhodnúť o prerušení dochádzky dieťaťa do materskej školy na dohodnutý čas.***

*2) Do špeciálnej triedy materskej školy sa prijímajú deti spravidla s rovnakým druhom zdravotného znevýhodnenia uvedeného v* *§ 2 písm. k) zákona**. Do takej triedy môže byť prijaté dieťa len so súhlasom zákonného zástupcu a zástupcu zariadenia po diagnostických vyšetreniach zameraných na zistenie ich špeciálnych výchovno-vzdelávacích potrieb vykonaných zariadením výchovného poradenstva a prevencie.“*

***Ak ide o prijatie dieťaťa so špeciálnymi výchovno-vzdelávacími potrebami, môže byť prijaté na diagnostický pobyt****, ktorý nesmie byť dlhší ako tri mesiace.* ***V materskej škole pre deti so špeciálnymi výchovno-vzdelávacími potrebami******nesmie diagnostický pobyt dieťaťa presiahnuť jeden rok.***